*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2012. gada 5. jūnijā

**Par Latvijas nacionālajām pozīcijām un informatīvo ziņojumu par****Eiropas Savienības Tieslietu un iekšlietu ministru padomes 2012. gada 7.-8.jūnija sanāksmē izskatāmajiem jautājumiem**

1.Pieņemt zināšanai tieslietu ministra iesniegto informatīvo ziņojumu par Eiropas Savienības Tieslietu un iekšlietu ministru padomes 2012.gada 7.-8.jūnija sanāksmē izskatāmajiem jautājumiem.

2.Apstiprināt Latvijas nacionālās pozīcijas par šādiem Eiropas Savienības Tieslietu un iekšlietu ministru padomes 2012.gada 7.-8.jūnija sanāksmē izskatāmajiem jautājumiem:

2.1. Latvijas Republikas nacionālā pozīcija Nr.2 par priekšlikumu Eiropas Parlamenta un Padomes direktīvai par tiesībām piekļūt advokātam kriminālprocesa ietvaros un tiesībām sazināties pēc aizturēšanas;

2.2. Latvijas Republikas nacionālā pozīcija Nr.2 par Priekšlikumu Eiropas Parlamenta un Padomes regulai par jurisdikciju un spriedumu atzīšanu un izpildi civillietās un komerclietās (Pārstrādāta redakcija);

2.3. Latvijas Republikas nacionālā pozīcija Nr.2 priekšlikumu Eiropas Parlamenta un Padomes regulai, ar kuru tiek izveidota Tiesību, vienlīdzības un pilsonības programma 2014.-2020.gadam un priekšlikumu Eiropas Parlamenta un Padomes regulai, ar kuru tiek izveidota Tieslietu programma 2014.-2020.gadam;

2.4. Latvijas Republikas nacionālā pozīcija Nr.2 par priekšlikumu Padomes lēmumam, ar ko nosaka Eiropas Savienības Pamattiesību aģentūras daudzgadu nostādnes laikposmam no 2013. gada līdz 2017. gadam.

3. Latvijas Republikas Ārlietu ministrijas Pastāvīgā pārstāvja Eiropas Savienībā vēstniecei Ilzei Juhansonei pārstāvēt Latvijas Republiku 2012. gada 7.-8.jūnija Eiropas Savienības Tieslietu un iekšlietu ministru padomes sanāksmē par Tieslietu ministrijas kompetencē esošajiem jautājumiem.

Ministru prezidents V. Dombrovskis

Valsts kancelejas direktore E. Dreimane

Tieslietu ministra p.i.

iekšlietu ministrs                                                                            R.Kozlovskis

01.06.2012. 10:00

237

Dace Vītola

67036913, Dace.Vitola@tm.gov.lv